ابو بکر صدیق (کتاب)

أبو بكر صديق ایک اہم سیرت نگاری کی کتاب ہے جو شامی عالم اور ادیب علی طنطاوی نے تحریر کی۔ اس کتاب کی پہلی اشاعت 1353ھ / 1935ء میں ہوئی۔ یہ کتاب 308 صفحات پر مشتمل ہے (سائز 17×24) اور اس کے آخر میں اُن شخصیات کا اشاریہ دیا گیا ہے جن کا تعارف مصنف نے حواشی میں کرایا ہے، جن کی تعداد دو سو سے زیادہ ہے۔ 
 قصۂ تالیف 
علی طنطاوی نے یہ کتاب صرف 26 برس کی عمر میں لکھی۔ انھوں نے مقدمے میں بیان کیا ہے کہ یہ کتاب انھوں نے دمشق کی ایک اشاعتی ادارے المكتبہ عربيہ کی درخواست پر لکھی، جس کا مقصد اسلامی تاریخ کو عام کرنا تھا تاکہ مسلمان نوجوان اپنے اسلاف کے کارناموں سے آگاہ ہو سکیں۔

ابتدا میں مصنف کا ارادہ تھا کہ وہ اس کتاب کو تحقیقی و تجزیاتی انداز میں لکھیں، مگر ناشر کی خواہش تھی کہ سیرت کو مستند روایات کے ساتھ مرتب کیا جائے اور مختلف کتابوں میں بکھرے ہوئے مواد کو یکجا کیا جائے۔
قابلِ حیرت بات یہ ہے کہ ایک نوجوان مصنف نے اس کام کے لیے بے شمار مراجع — حتیٰ کہ بعض مخطوطات — کا مطالعہ کیا۔ خود مصنف اعتراف کرتے ہیں کہ انھیں کثرتِ مراجعات اور مسلسل تحقیق کی عادت نہ تھی، لیکن اس کے باوجود انھوں نے سینکڑوں جلدوں کی کھوج لگا کر حضرت أبو بكر الصديق کی سیرت کو جمع، مرتب اور تحقیق کے ساتھ پیش کیا۔ انھوں نے روایات کا تقابل کیا، صحیح کو ترجیح دی، سینکڑوں حواشی اور تعلیقات شامل کیں اور کتاب کے لیے جامع مقدمہ و خاتمہ تحریر کیا۔
 کتاب کی ترتیب 
 کتاب کو بارہ ابواب میں تقسیم کیا گیا ہے:
 حضرت ابو بکرؓ کا نام، لقب اور کنیت
 نسب اور اوصاف
 اسلام سے پہلے کی زندگی
 اسلام قبول کرنا اور دوسروں کا اسلام لانا
 رسول اللہ ﷺ کے ساتھ ہجرت
 ہجرت کے بعد کے حالات و مشاہد
 خلافت
 مناقب و فضائل
 متفرق واقعات
 بیماری، جانشینی اور وفات
 خاندان
 اقوالِ مأثورہ
ابواب کی طوالت یکساں نہیں؛ بعض مختصر ہیں (جیسے نام و لقب یا قبل از اسلام حالات)، جبکہ بعض چالیس صفحات یا اس سے زیادہ پر مشتمل ہیں، خصوصاً ہجرت کے بعد کے واقعات اور خلافت کا بیان۔ یہ کتاب اپنی جامعیت، تحقیقی انداز اور مستند مراجع کے استعمال کے سبب سیرتِ صدیق اکبرؓ پر ایک نمایاں تصنیف شمار ہوتی ہے۔

 حوالہ جات 

 بیرونی روابط 
 موقع علي الطنطاوي

زمرہ:صحابہ پر کتابیں
زمرہ:سوانح عمری
زمرہ:1935ء کی غیر افسانوی کتب
زمرہ:ابو بکر
زمرہ:کتب علی طنطاوی